Muligheden for genåbning af ammunitionsfabrikken rykker ind i afgørende fase.

En åbning af den gamle ammunitionsfabrik i Elling kan være på vej. Og det kan betyde en del flere arbejdspladser i Frederikshavn kommune. En kommune, som efter lukningen af Danish-Crown i Sæby står og mangler netop arbejdspladser. Nu melder Regeringen at de forventer, at der inden sommerferien af en afklaring på, om der igen kan etableres produktion af ammunition i Danmark. - Det er jo en god nyhed for os i forhold til, at der kan være jobs i enden af det. Det er selvfølgelig på en trist baggrund, at vi skal mande op i forhold til ammunition, siger borgmester i Frederikshavn kommune, Birgit S. Hansen (S). Ammunitionsfabrikken skal for eksempel lave patroner og granater. Siden 2020 er der ikke produceret ammunition i Danmark - fabrikken i Elling var den sidste, da den lukkede for tre år siden. Da produktionen på fabrikken var på sit højeste var der omkring 200 ansatte. Samarbejde for vores sikkerhed Det er landets fungerende forsvarsminister, Troels Lund Poulsen (V), der mener vi skal producere mere ammunition i Danmark - ud over at producere det i samarbejde med andre EU-lande. Se hans kommentar i indslaget hér: Det kom frem tirsdag under en sikkerheds-politisk konference i København. Fabrikken i Elling består af 50 bygninger på 18.000 kvadratmeter. -	Det er jo noget, som vi har arbejdet på de seneste par måneder. Og det er min klare forventning, at vi her inden sommerferien i hvert fald har en afklaring på, hvordan det potentielt kan lade sig gøre igen at få etableret en våbenproduktion i Frederikshavn, siger fungerende forsvarsminister, Troels Lund Poulsen. Til konferencen i København holdt han en tale, hvor han blandt andet kom ind på, hvor vigtigt det er for Danmark at tage del i den udvikling, som EU er i gang med på forsvarsområdet. Han pepeger, at NATO og det transatlantiske bånd kun er toppen for vores sikkerhed. - Jeg har min dybeste respekt for, at man med handling og debat kan være med til at engagere danskerne i den indsats. For vi skal være med til at løfte vores ansvar, sagde Troels Lund Poulsen (V) i sin tale. Efter krigen startede i Ukraine har Danmark oprustet den danske sikkerhedsfront.